แบงก์ที่สอง! KBANK ขึ้นดอกเบี้ยเงินฝาก 0.50% มีผล 3 ต.ค.นี้
ด่วน! KBANK ขึ้นดอกเบี้ยเงินฝากประจำสูงสุด 0.50% พร้อมขึ้นดอกเบี้ยเงินกู้รายใหญ่ MLR-MOR 0.25% แต่ตรึงดอกเบี้ยเงินกู้ลูกค้ารายย่อย
ด่วน! KBANK ขึ้นดอกเบี้ยเงินฝากประจำสูงสุด 0.50% พร้อมขึ้นดอกเบี้ยเงินกู้รายใหญ่ MLR-MOR 0.25% แต่ตรึงดอกเบี้ยเงินกู้ลูกค้ารายย่อย
30 ก.ย. 2565

นายกฤษณ์ จิตต์แจ้ง กรรมการผู้จัดการ ธนาคารกสิกรไทย จำกัด (มหาชน) หรือ KBANK เปิดเผยว่า ธนาคารตอบสนองต่อการขึ้นอัตราดอกเบี้ยนโยบายเพื่อรักษาเสถียรภาพด้านราคาและเศรษฐกิจของประเทศในระยะยาวของธปท. แต่อย่างไรก็ตาม เพื่อให้เศรษฐกิจไทยสามารถฟื้นตัวได้อย่างต่อเนื่องและเพื่อเพิ่มกำลังซื้อและช่วยเหลือลูกค้ารายย่อยและผู้ประกอบการรายเล็กในภาวะที่เงินเฟ้ออยู่ในระดับสูง ธนาคารจึงปรับเพิ่มอัตราดอกเบี้ยเงินฝากประจำให้สูงขึ้น 0.10% – 0.50%
สำหรับฝั่งเงินกู้นั้น เพื่อให้กระทบลูกค้ารายย่อยน้อยที่สุดธนาคารจึงส่งผ่านอัตราดอกเบี้ยแบบค่อยเป็นค่อยไป โดยปรับเพิ่มดอกเบี้ยเงินให้สินเชื่อเฉพาะลูกค้ารายใหญ่ 0.25% มีผลตั้งแต่วันที่ 3 ตุลาคม 2565 ดังนี้
โดยอัตราดอกเบี้ยสำหรับลูกค้ารายใหญ่ชั้นดี ประเภทเงินกู้แบบมีระยะเวลา (MLR)  ปรับเพิ่ม 0.25% จาก 5.47% เป็น 5.72%
ส่วนอัตราดอกเบี้ยสำหรับลูกค้ารายใหญ่ชั้นดีประเภทเงินเบิกเกินบัญชี (MOR) ปรับเพิ่ม 0.25% จาก 5.84% เป็น 6.09%